Falkonetter

se inndeling

Falkonetter (Microhierax) er en slekt i falkefamilien (Falconidae). Gruppen består av fem små rovfuglarter som er nært beslektet med pygméfalker (Polihierax). Slekten inngår i tribuset Falconini. Falkonettene endemiske til Sørøst-Asia, men ingen av artene har overlappende leveområder.

Falkonettene er mindre enn pygméfalkene. De måler omkring 14–19 cm; veier omkring 30–75 g; og har et vingespenn på omkring 27–37 cm. Hunnene blir 4–20% større enn hannene, avhengig av arten. Falkonetter ernærer seg hovedsakelig av insekter, som de fanger ved å stupe etter fra et utkikkspunkt, som oftest et tre eller lignende. Sløyfefalkonetten  er litt større enn de andre og fanger også små fugler, reptiler og pattedyr. Artene både hekker og overnatter i hulrom i trærne.

Inndeling 
Inndelingen følger Birds of the World/Clementslista (2022). Norske artsnavn følger Artsdatabanken og Norsk navnekomité for fugl og er i hovedsak i henhold til Syvertsen et al. (2020).

 Falconiformes, falkefugler
 Falconidae, falkefamilien
 Herpetotherinae, latterfalk og skogfalker
 Polyborinae, karakaraer
 Falconinae, falkonetter og falker
 Polihierax, afrikapygméfalk (monotypisk)
 Microhierax, falkonetter
 M. caerulescens, halsbåndfalkonett
 M. fringillarius, svartflankefalkonett
 M. latifrons, hvitpannefalkonett
 M. erythrogenys, filippinerfalkonett
 M. melanoleucos, sløyfefalkonett
 Neohierax, orientpygméfalk (monotypisk)
 Falco, langvingefalker

Referanser

Eksterne lenker 
 

Falker